Kedves első osztályos Tanuló!

Hamarosan te is iskolánk első osztályos tanulója leszel.

A közös munkához az alábbi tanszerekre lesz szükségünk:

**Tolltartó**

* 3 db HB-s ceruza
* 2 db postairon (vastag)
* 2 db zöld ceruza
* hegyező (tartályos)
* színes ceruzakészlet (12 darabos)
* 1 db puha radír (2. félévtől)

**Írás:**

* 1. osztályos vonalazású füzet (3 db 14-32)

**Matematika**

* négyzetrácsos füzet (2 db)
* számolókorong (piros-kék)
* számolópálcika (1 csomag)
* logikai készlet (1 db)
* kétoldalú keret nélküli tükör (1 db)
* 20 cm-es vonalzó
* mérőszalag (1 db)
* 2 db dobókocka
* felakasztható textilzsák a matematikai eszközök tárolására

**Rajz, technika**

* 1 db névvel ellátott, beborított cipősdoboz
* 1 csomag gyurma (fehér)
* 12 gombos vízfesték
* 4-es, 10-es ecset
* 6-os tempera
* 12 db-os zsírkréta
* ecsettál (legalább 2 dl-es)
* törlőrongy
* papírvágó olló (1 db)
* 50 darab famentes rajzlap
* 2 csomag írólap
* 10 különböző színű A4-es fénymásoló lap
* 2 db A2-es színes fotókarton (ebből 1 fekete)
* 6 db A4-es színes fotókarton (fekete, piros, zöld, sárga, kék)
* ragasztó stift (2 db)
* folyékony ragasztó (1 db)
* cellux ragasztó (1 db)

**Ének**

* kottafüzet (1 db)

**Testnevelés**

* tornazsák
* 2 pár fehér zokni
* fekete rövidnadrág
* 2 db fehér póló
* 1 db rövid sötét színű nadrág, szabadidőruházat
* tornacipő (ne fekete talpú)
* kis törölköző

Minden ruhadarabon, taneszközön legyen név, osztály.

**Egyéb**

* sima füzet (4 db)
* napközis üzenő füzet (1 db bármilyen kis alakú füzet)
* A4-es sima füzet (1 db)
* A4-es gumis mappa (3 db)
* váltócipő (nem papucs)
* konyharuha a tízóraizáshoz

Időpontok:

Barátkozó: 2022. augusztus 30. 17:00, Budajenői Általános Iskola

Tanévnyitó: 2022. szeptember 1. 8:00.

Sok szeretettel várunk az iskolában!

**Kálnay Adél: Köszöntő**

A nyár, a nyár, az elrepült,
a villanydrótra fecske ült,
készül már lassan messzire,
talán a világ végire.

Szállnak a napok, mint a szél,
kerengve hull már pár levél,
nekem is mindjárt menni kell,
nem cserélnék most senkivel!

Táskámban könyvek, füzetek,
vár rám egy pad és sok gyerek,
számok, betűk és dallamok...
Szervusz! Iskola! Itt vagyok!

**Szalai Borbála: Betűország kincsei**

Sok újdonsült
kisdiáknak
kitárul egy új világ:
titokzatos
Betűország
ma nyitja meg kapuját.
Csodálatos
ez az ország,
gazdagsága rengeteg:
minden betű
kincset érő
titkokat is rejteget.
S, aki egyszer
megismeri
mind a betűk titkait
magáénak
tekintheti
Betűország kincseit.